
October ta luna di 
conscientisacion di 
cancer na pecho. 
Laga nosuni pa 
comparti 
conocemento, 
sosten y speransa. 

Cuelyn Wever- (ањ se y A 


PROME MINISTER 


STADION 
GUILLERMO 
PROSPERO 
TRINIDAD 


Den e curason di e bario di Dakota, 
un stadion cu pa hopi tempo no 

a haya atencion di mantencion 
debido, un biaha mas ta yama bon 
bini na e prome wega di seleccion 
di Aruba despues di e bunita fase 
di renobacion y un animo renoba 
tambe pa sigui uza e facilidad aki 
pa diferente deporte y pa tur edad 
di nos deportistanan. 


E stadion ainda no ta 
completamente cla pero 
pronto lo para den tur su 
splendor atrobe pa brinda 
miho oportunidadnan pa nos 
deportistanan y nos pueblo. 

Continuacion Danki na vision y determinacion di Minister di Deporte.... 


Diasabra 14 di October, despues di 7 айа, e seleccion di Aruba 
por ahunga naAruba atrobe den e Stadion Guillermo Prospero 
Trinidad. Desde 2016, seleccionnan di futbol di Aruba no por a 
hunga weganan di cas oficial di FIFA na Aruba, pa motibo cu e 
condicionnan di Stadion Guillermo Prospero Trinidad no tabata 
cumpli cu e standardnan necesario. 


Gabinete Wever-Croes Il, apesar di temponan dificil, a logra 
e fondo necesario pa haci inversion den Stadion Guillermo 
Prospero Trinidad y e prome wega di Concacaf Nations League 
Selecion Masculino di Aruba vs Virgin Island por a tuma luga 
apesar cu e stadion ainda no a keda cla. 


Durante e inauguracion di e prome wega aki cu a tuma luga 
den Stadion Guillermo Prospero Trinidad, un publico presente 


hopi anima a laga nan aplausonan resona, recordando nos cu 
amor pa deporte por transforma no solamente un luga, sino e 
animo di henter un comunidad. 

Cu cada wega hunga den e stadion aki, nos ta cultiva e sofionan 
dinos muchanan, criando un futuro unda forsa, trabou di ekipo, 
y determinacion ta guia nos pa un miho nacion. Den e arena 
di deporte, nos ta haya unidad, inspiracion, y e promesa di un 
futuro mas briyante. 


Prome Minister Evelyn Wever-Croes ta felicita Aruba cu 
Stadion Guillermo Prospero Trinidad cu pronto lo wordo 
completamente renoba y ta gradici Minister di Deporte Endy 
Croes pa su vision y determinacion pa brinda nos deporte e 
oportunidad aki. Papien Aruba cu victoria cu un score 3-1 riba 
Virgin Island poniendo Aruba na cabes di e grupo. II 

MINISTER. 


Proximo siman lo tuma luga, pa 
prome biaha, un foro caminda 
varios entidad publico, semi publico 
y priva lo bini hunto pa contribui na 
defini loke ta bay ta e plan dimaneho 
di Aruba pa cu adulto mayor. 


E encuentro ta un iniciativa di 
Ministerio di Asuntonan di Adulto 
Mayor hunto cu Banco di Seguro 
Social(SVB),Seguro Medico General 
(AZV), Fondo di Pension di Sector 
Turistico Aruba (PFTSA), Fondo 
di Pension General Aruba (APFA) 
y Organisacion di Penshonado 
Publico Arubano (OPPA). 

Continuocion FORO NACIONAL РА ADULTO МАҮОК.... 

Durante dos dia, casi 135 stakeholders invita, lo sinta pa haya 
presentacion, pero tambe dialoga pa fiha un maneho cu tur 
esunnan envolvi den e bida y bienestar di adulto mayor. 


Di e manera aki kier pone un topico cu a neglisha pa demasiado 
tempo, sac'e for di contexto politico y dun'e su importancia 
mereci pa produci un vision pa e proximo 10 aña cu tur hende 
ta di acuerdo cu ne. 


“Mi ta kere cu como comunidad y gobierno di Aruba, nos debe 
esaki na nos adultonan mayor pa e Aruba cu nos a hereda awe 
yta nos deber pa garantisa nan un bon calidad di bida awor cu 
nan a yega nan edad di pension,” asina Minister di Asuntonan 
di Adultonan Mayor, Ursell Arends a duna di conoce. Hunto cu 
su ekipo a scoge seis tema pa traha riba dje, esta mobilidad, 
demografico, vivienda, cuido, bienestar y representacion. 


E mandatario a splica cu e ultimo ta uno importante ya cu fuera 
di e 3 mil pensionado for di sector publico cu ta representa 
pa OPPA, tin casi 18 mil pensionado di sector priva cu no tin 
ningun instancia pa defende nan interes. 


Esaki ta un tema cu sigur lo discuti durante e foro, segun 
Minister Arends. E conclusion y proyectonan cu sali for di e 
foro lo ta reparti riba corto y mediano plaso, caminda ta premira 
algun inicio tumando luga, ya caba, prome cu fin di 2023 y otro 
durante proximo aña. 


Un ehempel di esaki ta e lista cu 600 adulto mayor wardando 
riba un vivienda. Durante e foro lo discuti e situacion, lo tende 
di e stakeholders corespondiente y hunto lo yega na posibel 
solucion. Fuera di esey, Gabinete Wever-Croes Il ta promove 


un proyecto pa produci mas trahado pa e sector di cuido; un 
asina yama leerwerktraject caminda sector publico y priva lo 
uni forsa pa bin cu e sede, recurso y acreditacion pa studiante 
core stage den area di cuido, administracion y alimentacion 
geriatrico y asina eleva e calidad di casnan priva di cuido. 


E foro ta dianan diamars 17 y diaranson 18 di october proximo 
y ta exclusivamente pa stakeholders, sinembargo, Minister di 
Asuntonan di Adulto Mayor lo informa riba e manera con lo por 
sigui e desaroyonan di esaki a traves di diferente plataforma. 


Posteriormente, tambe ta organisa un Golden Age Expo den 
luna di november caminda lo brinda oportunidad na diferente 
stakeholder pa comparti informacion valioso cu e comunidad 
di adulto mayor riba e isla cu e meta di brinda servicio, pero 
tambe recluta miembro y boluntario pa servicionan cu ta na 
nan propio beneficio. 


Den bataya contra cancer, 
forsa y speransa ta uni nos tur. 
Hunto nos por vence e desafio aki. 


Keda fuerte, sigui kere, 
y laga bo animo inspira otro. 
Bo no ta so den e lucha aki. 

UN GRAN BALUARTE DI ARUBA 


A BAY LAGA NOS 


*15-10-1948 - +10-10-2023 

Continuocion UN GRAN BALUARTE DI ARUBA SR 


E siman aki comunidad a wordo conmovi cu e 
noticia cu Sr. Harry Croes a bay laga nos. Esaki 
tabata un noticia tristo pa Aruba henter, pa famia, 
amistadnan, muy en particular e mundo cultural 


di nos pais. Aruba a perde un gran Baluarte, un 
gran Arubiano, un persona grandi cu a stima, 
proteha, defende y promove nos Pais Aruba, su 
lucha, su deporte y su cultura grandemente. 


HARRY CROES 

Harry a nace dia 15 oktober 1948 y tabata biba na Kas Ariba 
3 na Santa Cruz. Harry Croes ta yiu di Johan Croes y Ervilia 
Croes-Croes ambos den felis memoria. 

Harry ta e di 9 yiu di un famia di 13 mas 4 yiu di ruman crianza 
cuta bira total 17. Harry ta casa cu Sra. Ligia Mercedes Croes- 
Solognier y nan yiunan ta Jessica, Jairo y Mirla, Jean Carlo. 
Harry tin un total di 8 nieto(a). Un famia grandi y hopi amistad. 


DEPORTE 

Harry desde mucha tabata hopi activo. Durante su hubentud 
Harry a practica baseball, futbol y softball den bario di 
Macuarima y na St. Jozef School cerca frerenan. 


Durante 1964 pa 1973 Harry a hunga pa U.S. Keds у Wrigley's 
P.K. y a coach e team di Frisian Flag hunto cu frere Gerardo. 
Harry a hunga pa SV Trappers, Arikok, Union y Sportboys. 
Despues Harry a bira refree di Aruba Voetbal Bond y a fluit 
weganan di Junioren, A-klas y Hoofdklas. E tabata hues 
di linea pa wega di Aruba contra Hulanda den Wilhelmina 
Stadion. Harry a sigui curso pa refree di FIFA cu exito y mester 
a ricibi su FIFA-badge, pero pa un motibonan desconoci, AVB 
te cu awe no a entrega esaki na Harry. EI a para refree pa 
weganan na Aruba y Corsow. Di 1970 pa 1974 Harry a hunga 
pa Firestone y Mosaicos St. Helena durante weganan di Aruba 
Softbal Bond y a hunga pa St. Jozef School den campeonato 
escolar organisa pa YMCA. 


Desde 1964 pa 1997 e pasion di Harry tabata boxeo. Apenas 
el a cumpli 16 айа Harry a bringa su prome pelea amateur 
contra Hector Cristina y a sali ganado. Na 1967 el a bringa “EI 
Negrito del Batey Jr.”. Un pelea dificil pero el a sali ganado. 
Harry a bringa 22 pelea amateur, gana 11, perde 10 y tabla 1. 
El a bringa 7 profesional di cual ela gana 5 y a perde 2. 
Desde 1987 pa 1997 Harry a forma parti di World Boxing 
Council (W.B.C). Cu ayudo di Sr. Roy van Putten den felis 
memoria, Harry a keda reconoci como huez y refree pa boxeo 
internacional. Dia 14 di maart 1987, Harry a keda nombra hues 
y refree pa W.B.C, despues di a pasa e curso у a ricibi su 
“badge” internacional. 


E tabata Hues pa pelea di titulo Mosca entre Richard Clark di 
Jamaica y Jimmy Fernandez di Mexico durante Campeonato 
Continental de las America teni na Mexico City. Tambe e 
tabata refree durante wega Centro Americano y del Caribe 
na Maracaibo, Venezuela. Harry a para refree y hues na e 
siguiente pais nan: Argentina, Las Vegas, Aruba, Belfast, 
Colombia, Curagao, Guyana, Guadalupe, Haiti, Japon, 
Jamaica, Martinigue, Merca, Mexico, Tailandia, Trinidad, 
Panama, California y Venezuela. Un total di 17 pais cu ta algo 


HARRY CROES.... 


historico. Na 1996 Harry tabata Hues di pelea mundial teni na 
Osaka, Japon. EI a participa na alrededor di 100 pelea sea 
como boxdo, hues of refree. 


Pa su 30 айа den mundo di boxeo dia 14 di maart di 1987 
durante un ceremonia pa nan dedicacion den mundo di boxeo, 
Harry a reconoce varios ex boxdonan di Aruba е.о. Sugar Boy 
Nando, Kid Fenton, Batton Sikki y Efe Croes. Pa ocasion aki 
Roy van Putten dfm cu tabata vice-president W.B.C a haci 
entrega di plakaat na Prome Minister Sr. Nelson Oduber y na 
su turno a entrega na Sr. Harry Croes. Den Gobierno Insular di 
Aruba tambe Harry a yega di ricibi un plakaat di reconocimento 
for di Diputado di Deporte Watty Vos. Na 2009 Harry a bira 
miembro di Salon di Fama na Aruba. 


PRENSA 

Harry Croes tabata tin un pasion pa noticia, suceso y 
acontecimento. Pa hopi айа Harry a labora den prensa, 
como fotografo, redactor, hefe di redaccion, comentarista, 
presentador di noticia y varios programa na radio y television. 
Harry a traha na е.о. Corant Prome, BUVO, Matutino Diario, 
Top FM y hopi mas. Harry tabata conoci pa cubri sucesonan y 
tambe su forma unico di presenta su noticia, hopi biaha fuerte 
y critico, pero tambe cu su humor. 


CONSEHERO 

Harry Croes tabata tambe un consehero di Betico Croes y un 
persona di accion y semper cla pa defende su lider Betico Croes. 
Harry a participa y tabata cerca di acontecimentonan historico 
di nos pais den e lucha pa Status Aparte, manera e fundacion 
di partido MEP, lucha pa Status Aparte, introduccion di nos 
simbolonan nacional, Referendum, Betico ta wordo herida 
na Winston Veld, Augustus Scur, cantidad di campañanan 
electoral, ademas e tabata yuda su lidernan Betico, Nel y 
Evelyn pa recluta candidatonan pa subi riba lista politico. Un 
persona di pueblo cu tabatin tin contacto semper cu pueblo y 
tabata transmiti e mensahe na su lider. Harry tabata e persona 
cu a introduci tambe Minister Xiomara Maduro na inicio di su 
carera politico na 2009. 

Continuacion UN 

Den e lucha pa Status Aparte Betico a forma varios comision 
di trabao y aki Harry tambe a forma parti sea directamente of 
indirectamente, dunando su contribucion valioso na esakinan. 
Betico a pone central e nacionalismo nobo, e identidad 
tradicional y folklore di Aruba. Por ehempel ora cu Harry a sinti 
cu e Dande tabata bayendo perdi, Harry a acerca Betico y 
Betico a dune tur sosten pa haci tur lo posibel pa rebiba Dande 
den pueblo y esaki ela haci y a logra tambe. Awe tur fin di 
айа nos tin e Festival di Dande cu participacion di masha hopi 
grupo mes. 


Harry tambe tabata un persona cu a conoce Betico hopi di 
cerca y a keda semper fiel na Betico. Harry a organisa e prome 
festival di Dande na 1971 den Conny Francis Club. E anochi 
aki tabata hopi exitoso ya cu no tabatin luga pa pone mas 
hende y pafo tabatin mas hende cu paden. 


Cu e Festival di Dande, Harry a reconoce masha hopi cantante, 
compositor y musiconan. Tambe hopi hende cu a aporta na 
nos cultura di Dande y Harry a corona 39 ganadonan di Dande 
despues cu ecorona a wordo introduci. Tambe Harry a introduci 
e propio composicion cual cancionnan a bira grandi y ta zona 
na radionan. 


Na 1996 Harry a bini cu e idea pa organisa un festival cu ta 
dedica na Aruba su Himno y Bandera. E festival aki a bira 


ARTE DI ARUBA SR ! 

ARRY CROES 


ARRY CROES.... 

hopi grandi. Varios persona, cu a destaca pa añanan pa nan 
obra cultural, social y deportivo a haya reconocimento di 
Harry. Tambe musiconan cu hopi aña a dedica cancionnan na 
pais Aruba. Harry a organisa un total di 50 Festival di Dande 
y Propio Composicion y un total di 26 Festival Un Canto pa 
Aruba su Himno y Bandera. 


Danki na e festivalnan aki cu tabata un total di entre 40 pa 
80 participante den cada edicion, a duna oportunidad na 
compositor- y areglistanan trece nan creatividad y talento 
dilanti y esaki Aruba a enrikece cu mas di 1000 composicion 
na Papiamento of miho bisa mucho mas, dedica na nos pais 
cualnan a hopi a bira clasico den nos historia musical y cu ta 
wordo scucha cu frecuencia na nos radio emisoranan. 


E cancionnan aki despues tabata wordo presenta riba Dianan 
Nacional manera Dia di Betico, Dia di Himno y Bandera, 
durante Manifestacion Cultural y Acto Protocolar, como tambe 
den celebracionnan den bario y otro actividad y eventonan riba 
nos Pais. 


Ademas mester menciona cu Harry su amor patrio tabata hopi 
grandi y tambe ela bini cu e iniciativa na fin di añanan 90 pa e 
ceremonia pa hisa e bandera di mas grandi di Aruba na Cede 
Libertador G.F. Betico Croes. E ceremonia aki tabata pa 12 or 
di anochi ora cu habri e dia di Himno y Bandera, nos bandera 
di Aruba ta wordo hisa. 

Continuocion UN GRAN BALUARTE DI ARUBA SR HARRY CROES.... 


RECONOCIMENTO 

Pa su trayectoria y dedicacion riba varios tereno Harry a haya 
reconocimento. Pa menciona algun na 1999 Harry a wordo 
condecora como Ridder in de Orde van Oranje Nassau, pa su 
logronan di Deporte y Cultura. 


Na 2017 y 2020 Harry a haya reconocimento di parti Gobierno 


di Aruba pa medio di Minister di Cultura Xiomara Maduro 
pa decadanan dedica na organisa Festival di Dande y asina 
mantene nos folklore у nos tradicion di fin di айа di Dande, 
bibo den mente y curason di tur cu ta stima y aprecia nos Pais 
Aruba. Harry a haya reconocimento tambe pa su dedicacion 
den е.о. prensa, deporte, cultura у tereno social na nos Pais 
Aruba. 

Cu dos programa exitoso di AGRI Business Academy tras di 
lomba, un sondeo a tuma lugar bao di e participantenten pa 
haya mas informacion riba e programa y su impacto. Minister 
Geoffrey Wever y minister Ursell Arends hunto cu Qredits 
Aruba ta organisa e programa AGRI Business Academy como 
instrumento di maneho pa stimula pa mas negoshi habri of 
expande den e sector di agricultura y contribui na diversifica 
Aruba su economia. 


AGRI Business Academy ta un programa pa (futuro) 
empresarionan cu kier cuminsa nan propio negoshi of cu tin nan 
negoshi caba den e sector di agricultura haya mas conocimento 
y experiencia den e area di “Business Management”. 


TA IMPORTANTE PA STIMULA 
MAS NEGOSHI AGRICOLA 


Resultado di un sondeota indica cu algun participante a cuminsa 
cu nan mesun negoshi despues di a participa na e AGRI 
Business Academy. Tambe tin interes bao di e participantenan 
pa cuminsa cu nan propio negoshi Agricola den e siguiente 6 
- 12 luna. Un mayoria (mas cu 50%) a indica cu tin necesidad 
di financiamento pa cuminsa of expande nan negoshi Agricola. 
Pa loke ta trata tuma cursonan adicional den e area di negoshi 
Agricola, un mayoria a indica di tuma curso adicional y riba 
e area di "Business Management”, "Water Management”, 
“Hydroponics” y "Aquaculture and Aquaponics”. 


Informacion ricibi di participantenan ta indica cu como 
instrumento di maneho AGRI Business Academy ta stimula 

Continuocion AGRI BUSINESS ACADEMY.... 


participantenan habri nan mesun negoshi den e sector di 
agricultura, un meta importante di maneho economico di 
Gobierno di Aruba, segun minister Geoffrey Wever. Facilita 
un programa manera e AGRI Business Academy ta necesario 
segun e sondeo, mirando e interes cu ta existi pa cursonan 
adicional. Minister Geoffrey Wever ta contento cu e exito di e 
programa AGRI Business Academy y lo sigui traha hunto cu 
minister Ursell Arends y Qredits Aruba pa sigui facilita banda 
di cursonan adicional tambe traha maneho pa mas acceso 


na financiamento, cu lo contribui mas ainda na mas negoshi 
agricola. 


Minister Geoffrey Wever y minister Ursell Arends ta gradici 
tur participante di e AGRI Business Academy cu a haci esaki 
un exito. Un palabra di danki tambe na Qredits Aruba pa un 
bon cooperacion pa hunto ofrece AGRI Business Academy na 
tur ciudadano, un programa cu lo sigui contribui pa stimula e 
pontencial economico di sector di agricultura. 


Positivismo ta uni un pais, 


y ta transforma desafionan den oportunidadnan 


y ta logo e pais mira diferencianan como e forsa 


cu ta traspasa bareranan pa pusha e pais 


pa un futuro cu posibilidadnan sin fin. 

Locual ta resalta mas entre varios pais, ta e scarcedad di 
personal, e necesidad pa kibra e stigma, e importancia pa 
programanan social pa brinda sosten y tambe e enfoke multi- 
sectoral cu ta hopi necesario. Esaki ta e motibo pakico na Aruba 
nos a introduci e stuurgroep GGZ, pa di e forma ey hunto cu tur 
profesional nos por percura pa un miho coordinacion y duna 
contenido real na e enfoke multi-sectoral. 


Algo hopi importante pa salud mental por keda riba agenda 
ta, pa nos tur keda papia di e topico, pa di e forma ey nos 


logra kibra e stigma. Eventonan manera “Let's plant for mental 
health” ta percura pa nos logra esaki. 


Por ultimo, e mandatario a manda palabranan di pabien y 
gradicimento na henter e personal cu ta labora den e area aki. 
E trabou aki ta uno dificil, hopi biaha un trabou cu no ta wordo 
balora door di comunidad. 

Y como Gobierno di Aruba, nos ta balora y aprecia e trabou 
aki inmensamente, semper laborando na e bienestar di nos 
comunidad. иш 


< 
MM A 
AAI =: 


Dioluno 16 October 2025 


Cres 


MINISTER 


MINISTER ENDY CROES A 
ná UN RECORIDO RIBA E 


gM 
ON 


yUCAC 
EDUC AC I 
D D f Е КЁ, 0 М А | 

PROF E SI ( ( JN AL 


pere > , b A Em a N \ 
INTERMEDIO (ЕР!) 
Diabierna mainta, Minister Endy Croes a haci un bishita oficial 
na Colegio EPI. Colegio EPI ta prepara nos hobennan pa 


drenta mercado laboral. Actualmente, EPI ta conta cu 1644 
studiante. 


Na yegada directora Sra. Ankie Danker y staf di Colegio EPI a 
duna mandatario di Enseñansa y Deporte un caluroso bonbini 
na e scol. Minister Endy Croes a ricibi un presentacion amplio 
di unda EPI ta na e momento aki y unda nan kier bay cu e 
scol. Directora Sra. Ankie Danker a presenta e vision y dialoga 
riba algun inkietud, entre otro, cierto mantencion y cu a tuma 
contacto cu DOW. 


Minister Endy Croes a comparti un momento ameno cu e “unit 
mangers” di Colegio EPI y cera conoci cu e staf y docentenan 
die scol. Despues, Minister Endy Croes a haya un recorido di e 
scol unda a bishita e sector di Ciencia y Tecnologia, Economia, 
Salubridad y Servicio y Hospitalidad y Turismo. E mandatario a 
presencia con e alumnonan ta ricibi les y practica. 


Minister Endy Croes a enfatisa cu ta di vital importancia pa 
estrecha e comunicacion entre Ministerio di Enseñansa, staf, 
“unit manager” y docentenan di EPI. 


Hunto nos tin cu traha pa logra e bienestar di e alumno. Tambe, 
nos tin cu analisa e necesidad di e mercado laboral, pa asina 
ahusta e estudionan. Na e momento aki EPI ta ofrece diescinco 
(15) estudio na e necesidad di e mercado laboral. 


Pa conclui, Minister Endy Croes a indica cu EPI ta riba un 
bon caminda. Minister Endy Croes ta gradici e directora, staf, 
docente- y alumnonan pa e caluroso recepcion. Alabes ta 
desea e docente- y alumnonan un exitoso aña escolar 2023 
— 2024. 

Conta cu sosten di Gabinete Wever — Croes Il pa hunto 
nos saca е scol aki padilanti. mm 

Minister Endy Croes a bishita e 

po felicitanon cu non extroordinorio 
presentacion na Сора Іда 
Internacional 2023 cu a tumo luga 
na Panama 


LUIINIS ta OU li ibtuaya. VIOU, Miata у WIVIIS. 
7 f 2 


Diaranson atardi, Minister Endy Croes a bishita e atletanan 
di Gihae Gymnastics na nan acomodacion na Santa Cruz. 
E atletanan a mustra e mandatario di Deporte e premio- y 
medayanan cu nan a conkista den e COPA IGA internacional 
cu a tuma luga na Panama. 


Un total di 800 gimnasta di 13 pais a participa. Pa Aruba un 
grupo di 19 gimnasta a competi y a logra conkista 80 medaya: 
oro, Silver y brons. Durante conferencia di prensa special aki, 
Sra. Melissa Noguera lider di Gihae Gymnastics a hiba palabra 
у a splica un poco mas di e competencia y e medayanan cu 
nan a conkista den diferente categoria. 


Minister Endy Croes tabata presente pafelicita e atleta-, coach-, 
y mayornan cu a traha duro pa logra e excelente resultado aki 
pa Pais Aruba. Minister Endy Croes a sorprende e gimnastanan 
cu un treat chikito pa celebra e resultado extraordinario aki. 


Pa conclui, Minister Endy Croes ta felicita e atletanan pa nan 
excelente presentacion y logro. Tambe, mandatario di Deporte 
ta felicita Sra. Melissa Noguera y e mayornan cu ta aporta na e 
deporte di nan yiu. Alabes ta gradici e coachnan cu ta percura 
pa nos hobennan por desaroya nan talento pa por competi e 
plataforma internacional. 


Minister Endy Croes a enfatisa cu el lo keda monitor nan y e ta 
sigur cu di e club aki lo sali hopi streanan cu lo pone e bandera 
di Aruba sigui briya riba plataforma internacional. Pabien y hopi 
exito! Cu deseo, disciplina, dedicacion y determinacion ta logra. 


Dialuna 16 October 2023 


Dioluno 16 October 2025 

Pueblo di Aruba a baha 
masalmente pa apoya nos seleccion 
masculino 

cu ta gana US Virgin Islands 3-1 


riba e 
VELD DI FUTBOL 


NOBO 


Aruba tin un hoya di stadion na Dakota cu ta cumpli cu tur 
standard internacional di FIFA 


ORANJESTAD: Diasabra atardi, tabata prome biaha despues 
di shete (7) aña cu seleccion di Aruba a hunga un wega oficial 
na cas. Pueblo di Aruba a baha masalmente pa presencia e 
wega clasificatorio di CONCACAF Nations League unda cu 
nos Seleccion Masculino a enfrenta US Virgin Islands. 


Manera ta conoci, Compleho Deportivo Guillermo Prospero 
Trinidad ta den pleno renobacion y no ta cla ainda, pero FIFA a 
aproba e yerbe artificial y a haci algun excepcion pa e weganan 
clasificatorio di CONCACAF Nations League por a tuma luga 
na stadion Dakota. 


Minister Endy Croes a indica cu na luna di mei a haci e 
palabracion cu si cumpli y logra renoba e turf y si e turfta aproba 
pa FIFA, FIFA lo duna un excepcion pa hunga e wega cas. Tur 
stakeholder a traha duro pa cumpli cu e lista di excepcion y 
pa tin tur cos na ordo pa asina nos seleccion por a hunga na 
cas. Desde diaranson, tin un representante di CONCACAF na 
Aruba cu a controla e trabou. 


Minister Endy Croes a enfatisa cu hunto den ekipo a logra 
pa Aruba hunga na cas. Sigur un bunita wega unda cu nos 
Seleccion Masculino a gana US Virgen Islands cu e score di 3-1, 
golnan anota pa Rovien Ostiana, Diederick Luydens y Mishawn 
Molina. Quin Farrel a anota e unico gol pa US Virgin Islands. 
Pa conclui, Minister Endy Croes ta gradici Gabinete Wever — 
Croes II y Lotto pa Deporte pa pone e fondonan disponibel 
pa renobacion di e stadion. Tambe, mandatario di Deporte a 
subraya cu e ta contento di e colaboracion cu CONCACAF, 
FIFA, AVB y alabes minister Endy Croes ta felicita Seleccion di 
Aruba cu e gran victoria aki. 


Palabranan di pabien na entrenado Sr. Marvic Bermudez y 
su staf y ta gradici Pueblo di Aruba cu a sa di sostene nos 
Seleccion Masculino. 


Pab 
deter 


ien Aruba! Cu disciplina, deseo, dedicacion y 
minacion a logra. 


NOS MISION РА 
CONSCIENTISA 


КЕИ. di October pa hopi, ta un luna cu 


por sinti diferente. Den e luna aki, algun 
hende muhe ta bisti roos pa festeha nan 
triunfo, algun ta celebra e luna 
discretamente den nan proceso, algun ta 
biba e perdida di un ser stima, y otro ta 
sinti nan mes so y tristo. 


Den e luna aki, Luna di Conscientisacion 
di Cancer na Pecho, como ciudadanonan 
concerni, ban uni pa normalisa e 
sentimentonan aki. October Roos, bisti 
algo roos pa mustra sosten na esnan cua 
cura, famianan cu a perde nan ser stima, 
na esnan cu tin cancer na pecho y esnan 
cu a keda sinti nan mes nan so y tristo 
despues cu nan a haya sanacion. 


2023 AÑA DI UNION Y POSITIVISM 


